钦定古今图书集成/明伦汇编/官常典/第723卷 > 刘士英 王禀
## 钦定古今图书集成/明伦汇编/官常典/第723卷 > 刘士英 王禀

按《宋史忠义传》：“士英，宣和间为温州教授。方腊陷处
州，州人争具舟欲遁，士英奋谓不当避，自郡将而下
皆排沮之，士英独身任责，推郡茂才石砺为谋主，治
兵峙粮，籍保伍，分其地为八隅，委官统率，以钟为约，
令民闻钟声则趋所守堞。未几，贼来攻，拒守凡四十
馀日。官军既至，贼溃去。靖康初，通判太原府。金人入”
境，帅臣张孝纯欲避之，士英率通判方笈、将官王禀
力止孝纯。及城陷，禀赴火死，士英持短兵接战，死之。
笈在金，因讲和使附书，言“二人死节，后刻石于温、衢
二州。”